b'\n_START_ARTICLE_\nDelta Okavangoa\n_START_SECTION_\nPoplave\n_START_PARAGRAPH_\nDelta Okavanga nastaje kao posljedica sezonskih poplava. Rijeka Okavango tijekom ljeta (u sije\xc4\x8dnju i velja\xc4\x8di na ju\xc5\xbenoj polutci) odvodi oborinske vode iz gorja i visoravni Angole. Vodeni val za otprilike mjesec dana prije\xc4\x91e udaljenost od 1200 kilometara. Voda se tijekom sljede\xc4\x87a \xc4\x8detiri mjeseca (od o\xc5\xbeujka do lipnja) pro\xc5\xa1iruje deltom dugom preko 250 km i \xc5\xa1irokom 150 km. Visoka temperatura u delti je uzrok brzog isparavanja i transpiracije, \xc5\xa1to je rezultiralo ciklusom rasta i pada razine vode, koji se nije mogao u potpunosti razumjeti sve do po\xc4\x8detka 20. stolje\xc4\x87a. Poplava je na vrhuncu u srpnju i kolovozu, tj. u vrijeme kada su u Bocvani suhi zimski mjeseci. Delta se u tom razdoblju mo\xc5\xbee pove\xc4\x87ati do tri puta pa privla\xc4\x8di \xc5\xbeivotinje iz udaljenih krajeva te stvara jednu od najve\xc4\x87ih koncentracija divljih \xc5\xbeivotinja u Africi. Poplave u delti olak\xc5\xa1ane su velikom zaravnjeno\xc5\xa1\xc4\x87u, odnosno malom energijom reljefa. Visinska razlika terena u delti je 2 metra na 15.000 km\xc2\xb2.'